Blouligskandaal: Phahlane vra dat saak van rol geskrap word | Maroela Media
Blouligskandaal: Phahlane vra dat saak van rol geskrap word
Khomotso Phahlane (Foto: eNCA/ Lenyaro Sello)
Die voormalige waarnemende nasionale polisiekommissaris lt.genl. Khomotso Phahlane wil die saak teen hom van die rol laat skrap.
Phahlane het Maandag saam met sy medebeskuldigdes in die Palm Ridge-landdroshof verskyn in verband met hul beweerde betrokkenheid by die toekenning van 'n bedrieglike multimiljoenrand-tender vir waarskuwingstoerusting vir die polisie.
Die saak is nou tot 24 November uitgestel om die staat kans te gee om te reageer op 'n aansoek deur Phahlane om die saak van die rol te skrap. Phahlane voer aan dat die saak onbillik vertraag word, sê Sindisiwe Twala, 'n woordvoerder van die ondersoekdirektoraat van die Nasionale Vervolgingsgesag (NVG).
Die staat het Maandagoggend die aanklagte teen genl.maj. Ravichandran Pillay, die hoof van die Suid-Afrikaanse Polisiediens se aanvoerkettingbestuur, teruggetrek.
Slegs 12 beskuldigdes insluitend die maatskappy Instrumentation for Traffic Law Enforcement (Edms) Bpk wat deur sy alleendirekteur, Vimpie Manthatha, verteenwoordig word, staan nou tereg op aanklagte waaronder korrupsie, bedrog, diefstal en geldwassery.
Maroela Media het vroeër berig die mense word daarvan beskuldig dat hulle saamgewerk het om seker te maak 'n kontrak word toegeken aan 'n maatskappy wat aan Manthatha behoort. Volgens die kontrak sou 1 550 polisievoertuie teen opgedrewe pryse met waarskuwingsligte toegerus word.
Dis te lekker, skrap die saak en los my uit sodat ek kan aangaan waar ek opgehou het. Op watter intilligensie vlak dink hierdie persoon of is die versoek weereens oorheers deur die normale arrogansie?
Jip mos n Zuma kader/familie wonder of daar enige iets van gaan kom?
Nee jy kan jou beurt af wag soos die res! Gaan sit man daar word mos lekker geld gemaak deur julle korrupsie tsssk ou Cele se trots die klomp